“SCB Financial Market” คาดกรอบเงินบาทวันนี้ 34.25 – 34.45 บ./ดอลลาร์
“กลุ่มงานตลาดการเงิน ธนาคารไทยพาณิชย์” ประเมินกรอบเงินบาทวันนี้ (1 มิ.ย.65) เคลื่อนไหว 34.25 - 34.45 บ./ดอลลาร์ ชี้ค่าเงินดอลลาร์สหรัฐแข็งค่า หลัง "เฟด" ส่งสัญญาณอาจขึ้นดอกเบี้ย 0.50%
“กลุ่มงานตลาดการเงิน ธนาคารไทยพาณิชย์” ประเมินกรอบเงินบาทวันนี้ (1 มิ.ย.65) เคลื่อนไหว 34.25 - 34.45 บ./ดอลลาร์
1 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Market) ประเมินค่าเงินบาทวันนี้ (1 มิ.ย.2565) มีแนวโน้มเคลื่อนไหวในกรอบ 34.25 – 34.45 บาท/ดอลลาร์ 
โดยตลาดหุ้นสหรัฐปิดลบหลังกลับมาเปิดทำการ ขณะที่ตลาดหุ้นยุโรปก็ปิดลบ จากตัวเลขเงินเฟ้อในยูโรโซนทำนิวไฮ สร้างแรงกดดันให้ธนาคารกลางยุโรป (ECB) อาจต้องขึ้นอัตราดอกเบี้ยเร็วกว่าคาด
ขณะที่ค่าเงินดอลลาร์สหรัฐแข็งค่า หลังหนึ่งในผู้ว่าการธนาคารกลางสหรัฐ (เฟด) ออกมาแสดงความเห็นว่าสหรัฐ ควรขึ้นดอกเบี้ย 0.50% ทุกเดือนจนกว่าจะสามารถแก้ปัญหาเงินเฟ้อได้
ทั้งนี้ค่าเงินบาทอ่อนค่าเล็กน้อย ตามการแข็งค่าของเงินดอลลาร์